แนวโน้มดัชนีเช้ามีลุ้นขึ้นต่อ
นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นต่อตามตลาดต่างประเทศ แนะจับตาถ้อยแถลง"โอบามา"พรุ่งนี้
8 ก.ย. 2554

นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นต่อตามตลาดต่างประเทศ
แนะจับตาถ้อยแถลง"โอบามา"พรุ่งนี้

นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยเช้านี้มีโอกาสปรับตัวขึ้นต่อในทิศทางเดียวกับตลาดหุ้นต่างประเทศ โดยเฉพาะดาวโจนส์ที่ปรับตัวขึ้นไปกว่า 275 จุด ขณะที่ตลาดยุโรปก็ปรับขึ้นกันถ้วนหน้า ส่วนตลาดหุ้นเอเชียเช้านี้เปิดมาส่วนใหญ่ยังอยู่ในแดนบวก เนื่องจากยังได้รับโมเมนตัมเชิงบวกที่ต่อเนื่องมาจากเมื่อวาน 
อย่างไรก็ตามต้องรอจับตาดูการแถลงนโยบายสร้างงานต่อสภาคองเกรสของประธานาธิบดีโอบามาในช่วงเช้าวันศุกร์นี้ ด้านปัจจัยภายในประเทศเวลานี้ยังไม่เปลี่ยนแปลง
พร้อมให้แนวรับ 1,060 จุด แนวต้าน 1,080 จุด
"วันนี้โมเมนตัมยังดี มีความคาดหวังในเชิงบวกอยู่ แต่อย่างไรก็แล้วแต่ต้องรอดูว่า 1,080 จุด จะผ่านไหมเพราะวอลุ่มยังไม่หนาแน่นมาก ต่างชาติก็ยังขายอยู่ แต่ถ้ามองในแง่ปัจจัยตลาด ถ้าทุกอย่างชัดเจนขึ้น ต่างชาติก็มีโอกาสซื้อกลับ หุ้นก็มีโอกาสขึ้นไปถึง 1,100 จุด ได้เหมือนกัน"นายเจริญ กล่าว